CELEX: E2004J0004
Language: et
Date: 2005-02-25 00:00:00
Title: Kohtuotsus —  25. veebruar 2005 , kohtuasjas E-4/04: Pedicel AS ning Sosial- og helsedirektoratet (tervise- ja sotsiaalamet)  (Kaupade ja teenuste vaba liikumine — alkoholireklaami keelamine — veinikaubandus — EMP lepingu artikli 8 lõige 3 ja artikkel 18 —  muud tehnilised kaubandustõkked  — veinireklaam — piirangud — rahvatervise kaitse — proportsionaalsuse põhimõte — ettevaatuspõhimõtte kohaldatavus)

23.2.2006   
            
            
               ET
            
            
               Euroopa Liidu Teataja
            
            
               C 45/13
            
         
      KOHTUOTSUS
   
   25. veebruar 2005,
   kohtuasjas E-4/04: Pedicel AS ning Sosial- og helsedirektoratet (tervise- ja sotsiaalamet)
   
      (Kaupade ja teenuste vaba liikumine — alkoholireklaami keelamine — veinikaubandus — EMP lepingu artikli 8 lõige 3 ja artikkel 18 — “muud tehnilised kaubandustõkked” — veinireklaam — piirangud — rahvatervise kaitse — proportsionaalsuse põhimõte — ettevaatuspõhimõtte kohaldatavus)
   
   (2006/C 45/09)
   Kohtuasjas E-4/04 Pedicel ASi ning tervise- ja sotsiaalameti vahel on kohtule esitatud Markedsrådeti (turukohus) taotlus, mis käsitleb EMPis kaupade ja kapitali vaba liikumist käsitlevate eeskirjade tõlgendamist, kohus koosseisus esimees ja ettekandev kohtunik Carl Baudenbacher ning kohtunikud Per Tresselt ja Thorgeir Örlygsson, langetas 25. veebruaril 2005 järgmise regulatiivosaga otsuse:
   
               1a.
            
            
               EMP lepingu artiklit 11 ei kohaldata veinikaubanduse suhtes.
            
         
               1b.
            
            
               EMP lepingu artiklit 36 ei kohaldata veiniga seotud reklaamiteenuste suhtes kõnealuse juhtumiga sarnastes juhtumites.
            
         
               2.
            
            
               Norra alkoholiseaduse 9. jao 2. alajaole vastav üldine alkohoolsete jookide reklaamikeeld on EMP lepingu artikliga 11 sätestatud impordi koguseliste piirangutega samaväärne meede ja EMP lepingu artikliga 36 sätestatud piirang EMP lepingu rakendusalasse jäävate alkohoolsete jookide suhtes.
            
         
               3.
            
            
               Kõnealune keeld võib olla põhjendatud rahvatervise kaitsega, kui ei ilmne, et rahvatervist saab kaitsta alkoholi põhjustatud kahjulike mõjude eest meetmetega, mis mõjutavad vähem EMP sisest kaubandust, võttes arvesse kõnealuse EMP lepinguosalise riigi olukorda iseloomustavad õiguslikud faktid ja asjaolud. Kõnealuse juhtumiga sarnastes juhtumites ei kohaldata kohtu poolt tunnustatud ettevaatuspõhimõtet.